Document ID: 31997R2621

ΚΑΝΟΝΙΣΜΟΣ (ΕΚ) αριθ. 2621/97 ΤΟΥ ΣΥΜΒΟΥΛΙΟΥ της 19ης Δεκεμβρίου 1997 για τη θέσπιση αυτόνομων και μεταβατικών μέτρων για τις συμφωνίες ελευθέρων συναλλαγών με τη Λιθουανία, τη Λετονία και την Εσθονία για ορισμένα μεταποιημένα γεωργικά προϊόντα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, ενόσω εκκρεμεί η προσαρμογή του πρωτοκόλλου αριθ. 2 των συμφωνιών ελεύθερων συναλλαγών που έχουν συναφθεί με την Εσθονία, τη Λετονία και τη Λιθουανία (1), εκδόθηκε ο κανονισμός (ΕΚ) αριθ. 1507/97, της Επιτροπής, της 24ης Ιουλίου 1997, για τη θέσπιση αυτόνομων και μεταβατικών μέτρων σχετικά με τις συμφωνίες ελεύθερων συναλλαγών με τη Λιθουανία, τη Λετονία και την Εσθονία για ορισμένα μεταποιημένα γεωργικά προϊόντα (2), διά του οποίου διατηρούνται σε ισχύ έως τις 31 Δεκεμβρίου 1997 οι εγκεκριμένες προτιμήσεις, προς αντιστάθμιση πιθανών επιπτώσεων επί των εξαγωγών των χωρών αυτών προς την Κοινότητα, ως αποτέλεσμα του Γύρου της Ουρουγουάης 7
ότι, ενόσω εκκρεμεί η έγκριση βελτιωμένων παραχωρήσεων προς την Εσθονία, τη Λετονία και τη Λιθουανία από τις αντίστοιχες κοινές επιτροπές, ο κανονισμός (ΕΚ) αριθ. 1507/97 θέσπισε νέες παραχωρήσεις σε προσωρινή και αυτόνομη βάση 7
ότι έχουν ήδη ολοκληρωθεί ή πρόκειται σύντομα να ολοκληρωθούν οι διαπραγματεύσεις με τις εν λόγω χώρες για τη σύναψη πρωτοκόλλων τροποποίησης των συμφωνιών ελεύθερων συναλλαγών, και ότι έχουν ήδη μονογραφηθεί ή πρόκειται σύντομα να μονογραφηθούν νέα πρωτόκολλα αριθ. 2 7 ότι έχουν κινηθεί διαδικασίες για την επίσημη έγκριση ενδιάμεσων πρωτοκόλλων που θα καλύπτουν τις αποκλειστικά εμπορικές πτυχές των τροποποιητικών πρωτοκόλλων 7 ότι, με βάση το χρονοδιάγραμμα επίσημης έγκρισης τα ενδιάμεσα πρωτόκολλα, ενδέχεται να μην τεθούν σε ισχύ την 1η Ιανουαρίου 1998 7 ότι θα ήταν κατά συνέπεια σκόπιμο να παραταθεί η ισχύς των παραχωρήσεων σε αυτόνομη βάση έως τις 31 Δεκεμβρίου 1998,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από 1ης Ιανουαρίου έως τις 31 Δεκεμβρίου 1998, τα εμπορεύματα καταγωγής Λιθουανίας του παραρτήματος Ι υπόκεινται στις ετήσιες δασμολογικές ποσοστώσεις και προτιμησιακούς δασμούς που εμφαίνονται στο παράρτημα αυτό. Τα βασικά ποσά που πρέπει να λαμβάνονται υπόψη για τον υπολογισμό των μειωμένων γεωργικών συνιστωσών και των πρόσθετων δασμών που επιβάλλονται για εισαγωγές στην Κοινότητα εμφαίνονται στο παράρτημα ΙΙ.
2. Από 1ης Ιανουαρίου έως τις 31 Δεκεμβρίου 1998, τα εμπορεύματα καταγωγής Λετονίας του παραρτήματος ΙΙΙ υπόκεινται στις ετήσιες δασμολογικές ποσοστώσεις και προτιμησιακούς δασμούς που εμφαίνονται στο παράρτημα αυτό. Τα βασικά ποσά που πρέπει να λαμβάνονται υπόψη για τον υπολογισμό των μειωμένων γεωργικών συνιστωσών και των πρόσθετων δασμών που επιβάλλονται για εισαγωγές στην Κοινότητα εμφαίνονται στο παράρτημα ΙΙ.
3. Από 1ης Ιανουαρίου έως τις 31 Δεκεμβρίου 1998, τα εμπορεύματα καταγωγής Εσθονίας του παραρτήματος IV υπόκεινται στις ετήσιες δασμολογικές ποσοστώσεις και προτιμησιακούς δασμούς που εμφαίνονται στο παράρτημα αυτό. Τα βασικά ποσά που πρέπει να λαμβάνονται υπόψη για τον υπολογισμό των μειωμένων γεωργικών συνιστωσών και των πρόσθετων δασμών που επιβάλλονται για εισαγωγές στην Κοινότητα εμφαίνονται στο παράρτημα ΙΙ.
Άρθρο 2
Μετά την έναρξη ισχύος των προσθέτων πρωτοκόλλων αναπροσαρμογής των ευρωπαϊκών συμφωνιών, με τις χώρες που αναφέρονται στο άρθρο 1, οι προβλεπόμενες στα παραρτήματα του παρόντος κανονισμού παραχωρήσεις για τις εμπορικές συναλλαγές μεταποιημένων γεωργικών προϊόντων αντικαθίστανται από τις παραχωρήσεις που προβλέπονται στα εν λόγω πρωτόκολλα. Οι λεπτομέρειες εφαρμογής των μέτρων που προβλέπει ο παρών κανονισμός ισχύουν και για τα αντίστοιχα μέτρα των προσθέτων πρωτοκόλλων.
Άρθρο 3
Τις ποσοστώσεις που αναφέρονται στα παραρτήματα Ι, ΙΙΙ και IV του παρόντος κανονισμού διαχειρίζεται η Επιτροπή σύμφωνα με τις διατάξεις του κανονισμού (ΕΚ) αριθ. 1460/96 της Επιτροπής, της 25ης Ιουλίου 1996, για τη θέσπιση των λεπτομερειών εφαρμογής των καθεστώτων προτιμησιακών συναλλαγών που εφαρμόζονται σε ορισμένα προϊόντα που προκύπτουν από τη μεταποίηση γεωργικών προϊόντων, που αναφέρονται στο άρθρο 7 του κανονισμού (ΕΚ) αριθ. 3448/93 του Συμβουλίου (3).
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός αρχίζει να εφαρμόζεται από 1ης Ιανουαρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Δεκεμβρίου 1997.

Labels: 3
18
6